-ที่อวัยวะเพศชายส่วนหัว มันมีผดแดงๆขึ้นครับ อยากรู้ว่าเกิดจากอะไร ต้องรักษายังไง ใช้ยาอะไร คือผมไม่เคยเพศสัมพันธุ์มาก่อนเลยคิดว่าไม่น่าจะเป็นโรคติดต่อ แต่ไม่รู้ว่ามันเป็นอะไรครับ -มีอีกอาการคือ ผมฉี่บ่อยครับ แบบเมื่อก่อนจะฉี่ทีนึงเยอะๆ แต่เดี๋ยวนี้มันฉี่บ่อยๆแถมอั้นไม่ค่อยได้ ช่วงแรกๆฉี่สีขุ่นๆและมีกลิ่น แต่ตอนนี้กินน้ำเยอะขึ้นเลยสีเลยใส แต่ยังปวดบ่อยเหมือนเดิมครับ ผมอายุ22
สวัสดีค่ะ อาการผื่นแดงที่บริเวณอวัยวะเพศชาย สามารถเกิดได้จากหลายสาเหตุ เช่น การระคายเคืองจากสารที่สัมผัส ผื่นจากความอับชื้น ผื่นแพ้สิ่งสัมผัส การติดเชื้อรา การติดเชื้อไวรัส การติดเชื้อแบคทีเรีย การติดเชื้อหิด โรคแพ้ภูมิตนเอง เป็นต้นอาการปัสสาวะบ่อย สามารถเกิดได้จากสาเหตุต่างๆ ได้แก่ การดื่มน้ำมาก สภาวะทางอารมณ์ที่ผิดปกติ โรคเบาหวาน โรคเบาจืด ระบบทางเดินปัสสาวะอักเสบ เป็นต้นจากที่ เล่ามาแนะนำให้ลองรักษาสุขอนามัย โดยทำความสะอาดอวัยวะเพศด้วยน้ำเปล่าเป็นหลัก และซับให้แห้งทุกครั้ง ปรับเปลี่ยนน้ำยาซักผ้าเป็นสูตรสำหรับเด็ก หรือสูตรอ่อนโยนต่อผิวดูก่อนนะคะหากอาการผดผื่นไม่ดีขึ้น แนะนำไปพบแพทย์ค่ะส่วนอาการปัสสาวะบ่อย หากมีปัสสาวะที่มีสีขุ่นผิดปกติร่วมด้วย แนะนำไปพบแพทย์เพื่อตรวจหาสาเหตุและรับการรักษาอย่างเหมาะสมนะคะ